פרופיל B (warm and wet)- תחת פרופיל זה החולה עם פרפוזיה תקינה לפריפריה אולם עם עליה בלחץ המילוי של החדר השמאלי. חולים אלו הם חולים קלאסיים המציגים אי-ספיקת לב שהחמירה, ואשר באים עם תמונה של גודש ריאתי אולם פרפוזיה שמורה לפריפריה. בחולים אלו יש לטפל על ידי משתנים ו- וואזודילטורים כדי להפחית את הגודש הריאתי ואת הלחץ המוגבר על חדר שמאל. רוב החולים עם בצקת ריאות חריפה שייכים לפרופיל זה.